सुरक्षा एजेंसियों ने आईएसआई के लिए जासूसी कर रहे पटवारी को पकड़ा
फलोदी में जासूस पकड़े जाने के बाद एजेंसियां सतर्क थी
जिलेके खेतोलाई गांव में पटवारी के पद पर कार्यरत गोरधनसिंह राठौड़ निवासी गुड्डी को राजस्थान एटीएस, यूपी पुलिस, बीआई और जैसलमेर पुलिस ने रविवार को एक संयुक्त कार्रवाई में पाकिस्तान की खुफिया एजेंसी आईएसआई के लिए जासूसी करने के आरोप में हिरासत में लिया है। वहीं भू-अभिलेख निरीक्षक ताराराम को पूछताछ के लिए दस्त्याब किया गया है। सूत्रों के अनुसार हिरासत में लिया गया पटवारी पूर्व सैनिक भारतीय सेना के युद्धाभ्यासों, वार गेम एक्सरसाइज अन्य गोपनीय सामरिक सूचनाएं आईएसआई को भिजवाता था। करीब दो साल से यह व्यक्ति आईएसआई के संपर्क में था।
^खेतोलाई से पटवारी को एटीएस के साथ संयुक्त कार्रवाई में हिरासत में लिया गया है। वहीं एक अन्य आरआई को पूछताछ के लिए दस्त्याब किया गया है। डॉ.राजीव पचार, एसपी, जैसलमेर
^खेतोलाई से पटवारी को एटीएस के साथ संयुक्त कार्रवाई में हिरासत में लिया गया है। वहीं एक अन्य आरआई को पूछताछ के लिए दस्त्याब किया गया है। डॉ.राजीव पचार, एसपी, जैसलमेर
पूर्व सैनिकों पर नजर
सूत्रोंके अनुसार आईएसआई पूर्व सैनिकों पर नजर गड़ाए हुए हैं। पूर्व में भी ऐसे कई मामले सामने चुके हैं। आईएसआई पूर्व सैनिकों को पैसों का लालच देकर भारत की जासूसी के लिए तैयार करने की कोशिश में है। खेतोलाई पटवारी के खातों की जांच की गई है और उसमें यह सामने आया है कि सीमा पार से उसके खातों में धनराशि आई है।
जोधपुर के फलोदी क्षेत्र से दो आईएसआई एजेंट कुछ दिन पहले गिरफ्तार हुए थे। फलोदी में दीने खान उर्फ दीनूड़ा पूर्व सैनिक ईमानदीन को भी पाकिस्तान खुफिया एजेंसी आईएसआई के लिए जासूसी करते हुए पकड़ा था। इसके बाद से प्रदेश भर में खुफिया एजेंसियां अलर्ट हो गई हैं और खासतौर पर जैसलमेर में सतर्कता बरती जा रही थी। ऐसी आशंका है कि प्रदेश में इस तरह के कई और भी पाक जासूस आतंकवादी संगठनों से जुड़े लोग हो सकते हैं। इन घटनाओं के बाद चौकसी बढ़ा दी गई है।
जैसलमेर में पूर्व में पकड़े जा चुके हैं जासूस
इससेपहले जैसलमेर में कई जासूस पकड़े जा चुके हैं। जिनमें प्रमुख रूप से 1996 में जाफरिया, अमरे खां नबिया सहित पांच लोगों के गिरोह का भंडाफोड हुआ था। 2002 में रमजान पुत्र भाई खां नूरे खां पुत्र भाई खां पकड़े गए। इस मामले में सैन्य अधिकारी भी शामिल थे। 2006 में बीकानेर में लाठी निवासी नूरे खां को पकड़ा गया था। 2013 में मौलवी अलाबक्श पुत्र मो. खान माजिद खां पुत्र मंगल खां गुलाम रसूल पुत्र कबीर खां जासूसी के आरोप में पकड़े गए थे। 2013 में पाक जासूस सुमार खां चांधन क्षेत्र में भारतीय खुफिया एजेंसियों के हत्थे चढ़ा था।
वाट्सअप स्काईप से भेजता था गोपनीय सूचनाएं
आईएसआईजासूस गोरधनसिंह वाईस ऑफ इंटरनेट प्रोटोकॉल का उपयोग गोपनीय सूचनाएं भेजने के लिए करता था। सूत्रों के अनुसार इसके माध्यम से भेजी जाने वाली सूचनाएं आसानी से पकड़ में नहीं आती है। यह आरोपी वाट्सअप स्काइप का भी इस्तेमाल करता था।
दृढ़ संकल्प की सूचनाएं भी भेजी थी
हिरासतमें लिए गए गोरधनसिंह ने हाल ही में बसिया क्षेत्र में सेना का युद्धाभ्यास दृढ़ संकल्प को लेकर भी कई सामरिक सूचनाएं आईएसआई को भिजवाई थी। इसके अलावा जिले में होने वाले सैन्य मूवमेंट के बारे में भी सूचनाएं भेजता था।
पोकरण. पटवारी गोवर्द्धनसिंह को हिरासत में लेते एटीएस के अधिकारी।
पूर्व सैनिक और वर्तमान में पटवारी
गोरधनसिंहपूर्व में सेना में नौकरी करता था और भारतीय सैनिक रह चुका है। इसके बाद सेवानिवृत्त होने पर वह राजस्थान सरकार में पटवारी बन गया और वर्तमान में खेतोलाई में पटवारी के पद पर कार्यरत था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva